KTB แย้ม ปชช.ตอบรับหุ้นกู้ดิจิทัล PTTEP คึก! กวาดยอดขายครบ 6 พันลบ. ใน 8.12 นาที
KTB เผยประชาชนตอบรับจองซื้อหุ้นกู้ดิจิทัล PTTEP ผ่าน “เป๋าตัง” ล้นหลาม กวาดยอดขายครบ 6 พันลบ. ภายในเวลาเพียงแค่ 8.12 นาที
KTB เผยประชาชนตอบรับจองซื้อหุ้นกู้ดิจิทัล PTTEP ผ่าน “เป๋าตัง” ล้นหลาม กวาดยอดขายครบ 6 พันลบ. ภายในเวลาเพียงแค่ 8.12 นาที
2 พ.ย. 2564

ธนาคารกรุงไทย จำกัด (มหาชน) หรือ KTB เปิดเผยว่า การเสนอขายหุ้นกู้ดิจิทัล บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP วันนี้สร้างประวัติศาสตร์หน้าใหม่จากการที่ประชาชนตอบรับจองซื้อผ่านแอปพลิเคชั่น “เป๋าตัง” อย่างล้นหลาม โดยสามารถกวาดยอดขายได้ครบ 6 พันล้านบาท ภายใน 8 นาที 12 วินาที
โดยเป็นการตอกย้ำความสำเร็จของความร่วมมือระหว่าง PTTEP และ KTB ในการเปิดขายหุ้นกู้ภาคเอกชนออนไลน์เต็มรูปแบบผ่านวอลเล็ต ผ่านเป๋าตัง ซึ่งเป็น “Thailand Open Digital Platform” เปิดโอกาสทุกกลุ่มเข้าถึงการลงทุนหุ้นกู้ภาคเอกชนอย่างเท่าเทียม ซื้อง่าย ขายง่าย ได้ทันที 24 ชั่วโมง
สำหรับผู้ลงทุนที่จองซื้อสำเร็จ สามารถตรวจสอบรายการจองซื้อหุ้นกู้ดิจิทัลของท่านได้ในวอลเล็ตซื้อขายหุ้นกู้ผ่านเมนู “รายการย้อนหลัง” โดยหุ้นกู้ดิจิทัล PTTEP จะแสดงในวอลเล็ตของท่านในวันที่ 5 พ.ย.64 พร้อมกับการเปิดการซื้อขายในตลาดรอง
